16. ΚΑΝΟΝΙΣΤΙΚΟΝ ΔΙΑΤΑΓΜΑ της 12 Σεπτ./10 Οκτ. 1942 Περί καταργήσεως Δ/τος της 17 Ιουλ. 1941 «περί επεκτάσεως διατάξεων Ν. 2431/1920 εις υποθηκοφυλακείον Σοτίου». ΄Εχοντες υπ’ όψει το υπ’ αριθ. 57 της 20 Μαΐου 1942 έγγραφον του Δικηγορικού Συλλόγου Τρικκάλων και το υπ’ αριθ. 2966 της 21 Ιουλ. 1942 όμοιον του Εισαγγελέως Πρωτοδικών Τρικκάλων. Καταργούμεν το από 17 Ιουλ. 1941 ημέτερον Δ/μα, δημοσιευθέν εις το υπ’ αριθ. 247 της 24 Ιουλ. 1941 (τεύχος Α΄) φύλλον της Εφημερίδος της Κυβερνήσεως δι’ ου επεξετάθησαν αι διατάξεις των άρθρ. 1-7 του Ν. 2431/1920 «περί ανανεώσεως των βιβλίων υποθηκών» και εις το υποθηκοφυλακείον Σοτίου, μη καθισταμένης εφικτής της ανανεώσεως λόγω παρελεύσεως των νομίμων προθεσμιών και των δυνατών προβλεπομένων υπό του νόμου παρατάσεων αυτών. 6.Η.α.15-16 Οργανισμός Υποθηκοφυλακείων 